Hankeleping

Tallinn	06.02.2024 nr 2-2/24/88-1	

Riigi Kaitseinvesteeringute Keskus, (registrikood 70009764, asukoht Järve tn 34a, 11314 Tallinn), keda esindab direktori 07.12.2020 käskkirja nr 77 alusel Riigi Kaitseinvesteeringute Keskuse hangete osakonna juhataja Ivar Janson, edaspidi nimetatud ostja

ja

Carpenter Engineered Foams OÜ (registrikood 10179224, asukoht Peterburi tee 48a, 11415 Tallinn), keda esindab volituse alusel müügidirektor Janno Kiviorg, edaspidi nimetatud müüja,

on sõlminud dünaamilise hankesüsteemi „Vooditarvikud ja rätikud“ (viitenumber 261050) seotud hanke „Madratsite ostmine erinevatesse asukohtadesse 12 kuu jooksul“ (viitenumber 274530) tulemusel hankelepingu hanke osas 1 „Madratsid“.

1.	Lepingu ese

1.1.	Lepingu esemeks on madratsite ostmine koos kohale toimetamisega ostja asukohtadesse aastase perioodi jooksul (edaspidi kaup).
1.2.	Kauba täpsem kirjeldus, esimese tellimuse kogus, tarneajad, tarnekohad ja prognoosmahud on sätestatud lepingu lisas 1.
1.3.	Ostja esitab lepingu alusel müüjale tellimusi, kus täpsustab tellitava kauba, koguse, tarneaja, tarnekoha ja kontaktisiku.
1.4.	Esimese tellimuse tähtaeg on 50 päeva, sh 300 tk tähtaeg 30 päeva, mis algab lepingu jõustumisest. Teiste lepingu alt esitatavate tellimuste tähtaeg on 30 päeva, kui ei ole kokku lepitud teisiti.
1.5.	Esimese tellimuse tarnekohad ja ostja peamised tarnekohad on toodud lisas 1. Tarnekohad võivad asuda üle Eesti.

2.	Kauba üleandmine ja vastuvõtmine

2.1.	Kaupade üleandmisel ostjale koostab müüja saatelehe (paberkandjal või elektrooniliselt), mis antakse kaupade vastuvõtjale (ostja kontaktisikule) allkirjastamiseks üle igas tarnekohas, kinnitades tarne toimumist ning tarnitavate kaupade kogust. Vastavalt tarnekohtade arvule koostatakse ka nii mitu saatelehte.
2.2.	Kaupade üleandmisest ostjale teavitatakse ette minimaalselt 5 tööpäeva kontaktisiku e-posti aadressile. 

3.	Maksetingimused

3.1.	Esimese tellimuse maksumus ilma käibemaksuta on 68 470,4 (kuuskümmend kaheksa tuhat nelisada seitsekümmend eurot ja nelikümmend senti) eurot, millele lisandub käibemaks seaduses sätestatud juhul.
3.2.	Kauba hinnad ilma käibemaksuta on:

3.2.1.	poroloonmadrats 220x76x10–21,60 eurot;
3.2.2.	madratsikate madratsile 220x76x10–23,20eurot;
3.2.3.	poroloonmadrats 220x76x18–38,90 eurot;
3.2.4.	madratsikate madratsile 220x76x18–26,50 eurot;
3.2.5.	poroloonmadrats 190x76x10–18,65 eurot;
3.2.6.	madratsikate madratsile 190x76x10–21,55 eurot.

3.3.	Müüja esitab kauba kohta e-arve, millele on märgitud:

3.3.1.	Maksja andmed: Riigi Kaitseinvesteeringute Keskus, Järve 34a, 11314 Tallinn;
registrikood 70009764;
3.3.2.	Muud arvele märgitavad andmed:
Kontaktisiku nimi Jane Nakus
Seotud hanke lepinguosa viitenumber 274530001000001
Hankelepingu number 2-2/24/88-1
Kauba kogus, nimetus, ühiku hind ja muu vajalik teave.

4.	Garantiikohustus

4.1.	Hankelepinguga müüja annab kaubale garantii 24 kuud.

5.	Kontaktisikud

5.1.	Ostja kontaktisik lepingu täitmise osas on Jane Nakus, tel 5326 7346, e-post jane.nakus@rkik.ee.
5.2.	Müüja kontaktisik lepingu täitmise osas on Anu Kiisa-Vahar, tel 520 1781, e-post anu.kiisa@carpenter.com.

6.	Lepingu jõustumine ja lõppemine

6.1.	Leping jõustub hetkest, mil ostja on lepingu allkirjastanud ja kehtib 12 kuud.
6.2.	Lepingu lahutamatuteks osadeks on leping ja selle lisad, saatelehed, poolte vahel edastatud teated ning kõik lepingu muudatused ja muud lisad.
6.3.	Leping on koostatud ühes eksemplaris ja allkirjastatud digitaalselt.

7.	Lisad

7.1.	Lisa 1. Tehniline kirjeldus
7.2.	Lisa 2. Hankelepingu üldtingimused
7.3.	Lisa 3. Julgeolekutingimused koos lisadega
7.4.	Lisa 4. 274530 pakkumuse 470853 hindamiskriteeriumid

Ostja:	Müüja:
	
(allkirjastatud digitaalselt)	(allkirjastatud digitaalselt)
	
Ivar Janson	Janno Kiviorg
hangete osakonna juhataja	müügidirektor